UEFA Europa League 2019/20

De UEFA Europa League 2019/20 is 'n Europees voetbaltoernooj veur clubs. 't Is 't twiede Europees toernooj, zjus oonder de UEFA Champions League datzelfde jaor. 't Weurt de 49e kier tot d'n twieden Europese beker weurt gespäöld, en d'n èlfde kier tot dit oonder de naom Europa League gebäört. De veurrundes beginne op 27 juni, de eigeleke competitie (dat wèlt zègke de grópsfaas) op 19 september. De finaal is op 27 mei 2020 in 't Stadion Energa Gdańsk in Gdańsk (Pole). In totaol doen neet minder es 215 clubs aon mèt 't toernooj (inclusief alle veurrundes, kwalificatierundes en play-offs): 158 direk geplaotsde plus nog 57 clubs die via de Champions League instroume.

Plaotse en instroummeminte
De mieste len mage drei clubs aofveerdege: de bekerwinner en twie clubs oet de (sub-)top vaan de competitie. Veur 't daarde ticket weure dèks (oonder mie in 't Belsj en Nederland) play-offs gehawwe. Es de bekerwinner al nao de Champions League maag, trejje vervaangende regele in wèrking. Bekaans alle len veerdege drei len aof, met oetzundering vaan de veer minste voetballen (die mer 1 of 2 teams sjikke) en Liechtenstein, boevaan de clubs in de Zwitserse competitie speule en boe dus allein 'ne bekerwinner vaandan kin koume. 't Memint vaan instappe versjèlt evels sterk. Op basis vaan de UEFA-coëfficiëntelies weurt bepaold wienie (vaan ierste veurrunde tot de grópsfaas) de clubs mage instroume.

Oonderweeg zalle nog diverse clubs oet de Champions League instroume: de verleerders vaan de diverse kwalificatie- en play-offsrundes zoewie de daardes vaan de grópsfaas oet dat toernooj stroume allemaol in de Europa League in. Details dao-euver vint me heioonder.

 Pos.  Boond  Coëff.  Clubs  Instroum 1.  Spaanje  106,998  3  GF, GF, KW2 2.  Ingeland  79,605  GF, GF, KW2 3.  Italië  76,249  GF, GF, KW2 4.  Duitsland  71,427  GF, GF, KW2 5.  Fraankriek  56,415  GF, GF, KW2 6.  Rusland  53,382  GF, KW3, KW2 7.  Portugal  47,248  GF, KW3, KW2 8.  Oekraïne  41,133  GF, KW3, KW2 9.  Belsj  38,500  GF, KW3, KW2 10.  Turkije  35,800  GF, KW3, KW2 11.  Oosteriek  32,850  GF, KW3, KW2 12.  Zwitserland  30,200  GF, KW3, KW2 13.  Tsjechië  30,175  KW3, KW2, KW2 14.  Nederland  29,749  KW3, KW2, KW2 15.  Griekeland  28,600  KW3, KW2, KW2 16.  Kroatië  26,000  KW3, KW2, KW1 17.  Denemarke  25,950  KW3, KW2, KW1 18.  Israël  21,750  KW3, KW1, KW1 19.  Cyprus  21,550  KW2, KW1, KW1 Pos.  Boond  Coëff.  Clubs  Instroum 20.  Roemenië  20,450  3  KW2, KW1, KW1 21.  Pole  20,125  KW2, KW1, KW1 22.  Zwede  19,975  KW2, KW1, KW1 23.  Azerbeidzjan  19,125  KW2, KW1, KW1 24.  Bulgarije  19,125  KW2, KW1, KW1 25.  Servië  18,750  KW2, KW1, KW1 26.  Sjotland  18,625  KW1, KW1, KW1 27.  Wit-Rusland  18,625  KW1, KW1, KW1 28.  Kazachstan  18,125  KW1, KW1, KW1 29.  Noorwege  17,425  KW1, KW1, KW1 30.  Slovenië  14,500  KW1, KW1, KW1 31.  Liechtenstein  13,000  1  KW1 32.  Slowakije  12,125  3  KW1, KW1, KW1 33.  Moldavië  10,000  KW1, KW1, KW1 34.  Albanië  8,500  KW1, KW1, KW1 35.  Iesland  8,250  KW1, KW1, KW1 36.  Hongarije  8,125  KW1, KW1, KW1 37.  Noord-Macedonië  7,500  KW1, KW1, KW1 Pos.  Boond  Coëff.  Clubs  Instroum 38.  Finland  6,900  3  KW1, KW1, KW1 39.  Ierland  6,700  KW1, KW1, KW1 40.  Bosnië-Herzegovina  6,625  KW1, KW1, KW1 41.  Letland  5,625  KW1, KW1, KW1 42.  Esland  5,500  KW1, KW1, KW1 43.  Litouwe  5,375  KW1, KW1, KW1 44.  Montenegro  5,000  KW1, KW1, KW1 45.  Georgië  5,000  KW1, KW1, KW1 46.  Armenië  4,875  KW1, KW1, KW1 47.  Malta  4,500  KW1, KW1, KW1 48.  Luxembörg  4,375  KW1, KW1, VR 49.  Noord-Ierland  4,250  KW1, VR, VR 50.  Wales  3,875  KW1, VR, VR 51.  Faeröer  3,750  KW1, VR, VR 52.  Gibraltar  3,000  2  VR, VR 53.  Andorra  1,331  VR, VR 54.  San Marino  0,499  VR, VR 55.  Kosovo  0,000  1  VR

Veurrunde
Aon de veurrunde doen 14 teams mèt oet de zeve zwaakste voetballen (zuug bove). De zeve sterkste clubs (op basis vaan de clubcoëfficiënt, neet op basis vaan de landecoëfficiënt) kriege besjermde status: ze zitte in dezelfde pot en kinne neet tegenein weure geloot. De veurrunde weurt in twie deile gespäöld, op 27 juni en 4 juli.

Ierste kwalificatierunde
De veer winners vaan de veurrunde stroume hei in, zoe good wie 87 nui clubs, veural oet modaol tot zwake voetballen (meh zuug bove). Dit maak dus 94 clubs. Ouch hei kriege de bèste 47 (op basis vaan de clubcoëfficiënt) 'ne besjermde status bij de loting. De ierste kwalificatierunde weurt in twie deile gespäöld, op 11 en 18 juli.

Twiede kwalificatierunde
Neve de 47 winners vaan de ierste runde stroume hei ouch 27 clubs oet maoteg sterke voetballen in. Die 74 clubs voetballe weer op dezelfde meneer tegenein: geloot in 37 paore sterk-zwaak, boevaan de winners nao de volgende runde doorgoon.

Dao bovenop koume nog de 16 verleerders vaan de ierste kwalificatierunde oet de Champions League, en de drei verleerders vaan de drei verleerders vaan de veurrunde veur datzelfde toernooj. Dat maak dus 19 clubs; umtot dat 'n ooneve getal is, weurt ein vaan de clubs oet de ierste runde vrijgeloot en geit direk door nao de daarde runde. De euverege achtien clubs speule weer in nege pare sterk-zwaak tegenein.

De hei instroumende clubs mote in de veurrundes gesjeie blieve vaan de clubs die direk nao de Europa League goon. De UEFA heet naomelek 't exak aontal landskampioene en neet-landskampioene vasgestèld wat de grópsfaas moot hole. Daorum weure die in de veurrundes neet tegenein geloot, meh gief 'n apaarte "kampioeneroute" en "ligaroute".

De twiede kwalificatierunde weurt gespäöld in twie matche, op 25 juli en 1 augustus.

Daarde kwalificatierunde
Hei stroume dus 47 clubs nao door: 37 oet de ligaroute en tien oet de kampioeneroute (boevaan ein vrijgelote). Dao koume bij: twelf of daartien clubs oet de subtop vaan Europa en twelf of daartien verleerders vaan de twiede kwalificatierunde oet de Champions League, boevaan tien veur de kampioeneroute en drei veur de ligaroute. Dat maak dus 72 clubs, verdeild volgens de bekinde paore sterk-zwaak.

De daarde kwalificatierunde is op 8 en 15 augustus.

Play-offrunde
Neve de 36 doorstroumende winners koume hei nog zès verlerende clubs oet de daarde kwalificatierunde vaan de Champions League binne. 't Geit hei allein um landskampioene (veur de ligaroute: zuug oonder). In totaol maak dat 16 landskampioene en 26 neet-kampioene, die hei dus um 8 respectievelek 13 plaotse speule.

De play-offs weure gespäöld op 22 en 29 augustus.

Grópsfaas
Aon de grópsfaas doen 48 clubs mèt: de 21 doorstroumende clubs oet de play-offs, 17 nui instroumende clubs oet de sterkste voetballen (zuug bove), de zès verleerders vaan de play-offs in de Champions League en de veer verleerders vaan de daarde kwalificatierunde op de "ligaroute". Dees 48 clubs weure in 12 poules vaan veer verdeild, die in zès späöldaog allemaol twie kier tegenein speule. Vaan eder poule goon de bèste twie door nao de knock-outrundes. De grópsfaas begint op 19 september en löp tot en mèt 12 december.

Knock-outfaas
Heiveur plaotse ziech dus 24 clubs oet de grópsfaas. Daobij koume nog ach clubs die daarde zien gewore in de grópsfaas vaan de Champions League. Dat gief e totaol vaan 32, wat es mach vaan 2 wèrkbaar is veur 'n knockoutrunde.

Zèstiende finales
Op 20 en 27 fibberwarie.

Achste finales
Op 12 en 19 miert.

Kwartfinales
Op 9 en 16 aprèl.

Haaf finales
Op 30 aprèl en 7 mei.

Finaal
Op 27 mei.

Categorie:UEFA
Categorie:Internationaal clubvoetbal
Categorie:Sjport in 2019
Categorie:Sjport in 2020